stanford-oval/wikipedia huggingface dataset:
Dungeon Siege

| Dungeon Siege |
| --- | --- |

Kehittäjä:  Gas Powered Games
Julkaisija:  Microsoft
Jakelija:  Steam ja Humble Store
Suunnittelija:  Chris Taylor
Säveltäjä:  Jeremy Soule
Pelisarja:  Dungeon Siege
Julkaistu:  2002
Lajityyppi:  toimintaroolipeli
Pelimuoto:  yksinpeli, moninpeli
Ikäluokitus:  ESRB: Teini-ikäisille  PEGI 12  USK 12 
Alusta:  Microsoft Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK  : 
Dungeon Siege on Gas Powered Gamesin kehittämä vuonna 2002 julkaistu toimintaroolipeli, jossa pelaajan tehtävänä on pelastaa Ehbin kuningaskunta. Pelaaja voi valita onko hän maagi, jousiampuja vai lähitaistelija. Pelin on suunnitellut Chris Taylor ja sen musiikin on säveltänyt tunnettu pelimusiikin säveltäjä Jeremy Soule. Vuonna 2005 pelille ilmestyi jatko-osa Dungeon Siege II.
Dungeon Siegessä pelihahmojen kehitys on toteutettu tavallisesta poikkeavalla tavalla. Hahmon luokka ei edeltä käsin määrää taitoja tai aseita, vaan hahmon kyvyt perustuvat pelissä hankittuun kokemukseen. Jos hahmo esimerkiksi käyttää paljon loitsuja, hänestä tulee ennen pitkää taitava maagi.
Toinen tavanomaisesta poikkeava ratkaisu on pelin sisällön lataus tietokoneen muistiin vähitellen, jolloin lataustaukoja ei ole juuri lainkaan, ja pelimaailma on yksi valtava kokonaisuus, eikä kokoelma erillisiä kenttiä.
Pelaaja voi hankkia hahmonsa lisäksi seurueeseen lisää jäseniä, joista osa perii maksun, jos heidät haluaa seurueeseensa. Pelissä on myös verkkopelimahdollisuus joko lähiverkon, internetin tai ZoneMatchin kautta.
Muu media

Vuonna 2008 julkaistiin Uwe Bollin elokuva In the Name of the King: A Dungeon Siege Tale, joka perustuu peliin.
Vastaanotto

GameSpot antoi pelille arvosanaksi 8.4/10 arvostelussaan.
Aiheesta muualla

Dungeon Siege MobyGamesissa (englanniksi)
Microsoft Games Studios – Dungeon Siege (englanniksi)
Hyödyllisiä resursseja ja muutoksia, Dungeon Siege (Arkistoitu – Internet Archive)
Neochóri

Neochóri (kreik. Νεοχώρι, kath.kreik. Νεοχώριον, Neochórion; ”Uusi kylä”) voi viitata seuraaviin paikkoihin Kreikassa:
Neochóri, kaupunki Mesolóngin kunnassa Aitolia-Akarnanian alueyksikössä Länsi-Kreikan alueella
Neochóri, kylä Aristotélisin kunnassa Chalkidikín alueyksikössä Keski-Makedonian alueella
Neochóri, kylä Anatolikí Mánin kunnassa Lakonian alueyksikössä Peloponnesoksen alueella
Neochóri, kylä Sámoksen saarella Dytikí Sámoksen kunnassa Pohjois-Egean saarten alueella
24. tammikuuta

24. tammikuuta on gregoriaanisen kalenterin mukaan vuoden 24. päivä. Vuodesta on jäljellä 341 päivää (karkausvuonna 342).
Nimipäivät

suomalainen kalenteri: Senja
suomenruotsalainen kalenteri: Jarl
ortodoksinen kalenteri: Senja, Senni, Seni
pohjoissaamenkielinen kalenteri: Selggo
vanhemmissa kalentereissa: Eerik, Eric Translatus, Erika, Erkki, Erkki Translatus, Ernestus, Kaukovalta, Mies, Timotheus
Tapahtumia

41 – Rooman keisari Caligula murhattiin ja keisariksi julistettiin Claudius.
1118 – Gelasius II valittiin paaviksi.
1617 – Ruotsissa säädettiin vuoden 1617 valtiopäiväjärjestys.
1848 – Kalifornian kultaryntäys: James W. Marshall löysi kultaa Sacramentosta Kaliforniasta.
1859 – Valakia ja Moldavia yhdistyivät, uuden valtion nimeksi tuli Romania.
1900 – Spion Kopin taistelu toisessa buurisodassa.
1900 – Neuvottelut buurisodan lopettamiseksi alkoivat.
1924 – Pietari nimettiin Leningradiksi.
1962 – Brian Epstein ryhtyi manageroimaan The Beatlesia.
1972 – Guamin saarelta löydettiin Shoichi Yokoi, japanilainen sotilas, joka oli elänyt piileskellen Guamin taistelusta 1944 lähtien.
1984 – Apple Computer julkisti Macintosh-tietokoneen.
1986 – Voyager 2 -avaruusluotain lensi Uranuksen ohi.
2007 – Travian-verkkopeli julkaistiin suomenkielisenä.
Kuolleita

41 – Caligula, Rooman keisari (s. 12)
772 – Stefanus III, paavi
1125 – Davit IV, Georgian kuningas (s. 1073)
1883 – Friedrich von Flotow, saksalainen säveltäjä (s. 1812)
1920 – Amedeo Modigliani, italialainen taidemaalari ja kuvanveistäjä (s. 1884)
1948 – Maria Mandel, Auschwitzin naisten leirin komendantti (s. 1912)
1953 – Mary, Ison-Britannian kuningatar, kuningas Yrjö V:n puoliso (k. 1867)
1961 – Aarne Haapakoski (”Outsider”, ”Henrik Horna”), suomalainen kirjailija (Pekka Lipponen) (s. 1904)
1965 – Winston Churchill, vuoden 1953 Nobelin kirjallisuuspalkinnon saanut brittiläinen poliitikko ja pääministeri (s. 1874)
1975 – Kersti Bergroth, suomalainen kirjailija (s. 1886)
1979 – Aino Mantsas, suomalainen näyttelijä (s. 1922)
1982 – Alfredo Ovando, bolivialainen kenraali ja diktaattori (s. 1918)
1983 – George Cukor, yhdysvaltalainen Oscar-palkittu elokuvaohjaaja (My Fair Lady) (s. 1899)
1983 – Juan Carlos Zabala, argentiinalainen maratonjuoksija (olympiavoittaja) (s. 1911)
1986 – L. Ron Hubbard, yhdysvaltalainen tieteiskirjailija (skientologian perustaja) (s. 1911)
1989 – Theodore Robert Cowell (”Ted Bundy”), yhdysvaltalainen sarjamurhaaja (s. 1946) (teloitettiin)
1995 – Regina Linnanheimo, suomalainen näyttelijä (s. 1915)
2003 – Gianni Agnelli (”l’Avvocato”), italialainen teollisuusmies (Fiatin pääomistaja ja johtaja) (s. 1921)
2003 – Tero Niva, suomalainen näyttelijä ja insinööri (s. 1962)
2004 – Leônidas da Silva (”Leônidas”), brasilialainen jalkapalloilija (s. 1913)
2006 – Chris Penn, yhdysvaltalainen näyttelijä (s. 1965)
2010 – James Quello, yhdysvaltalainen radioalan vaikuttaja (s. 1914)
2010 – Pernell Roberts, yhdysvaltalainen näyttelijä (s. 1928)
2015 – Otto Carius, saksalainen panssariässä (s. 1922)
2016 – Marvin Minsky, yhdysvaltalainen tietojenkäsittelytieteilijä ja kognitiotieteilijä (s. 1927)
2017 – Timo T. A. Mikkonen, suomalainen toimittaja ja televisiojuontaja (s. 1947)
2019 – Fernando Sebastián Aguilar, espanjalainen roomalaiskatollinen piispa (s. 1929)
2019 – Lea Pennanen, suomalainen lastenkirjailija (s. 1929)
Muistopäiviä

Ortodoksinen kirkko – Pyhä autuas Ksenia Pietarilainen (k. 1803)
| 0 | 1 | 2 |
| --- | --- | --- |
|  |   Lyhyt tiivistelmä päivästä 24. tammikuuta: |  |
:   Lorens Pasch nuoremman maalaama muotokuva Kustaa III:sta. 76 – Rooman keisari Hadrianus syntyi.  1617 – Ruotsin valtiomuoto määriteltiin vuoden 1617 valtiopäiväjärjestyksessä.  1705 – Italialainen laulaja Farinelli syntyi.  1746 – Ruotsin kuningas Kustaa III syntyi.  1848 – Kalifornian kultaryntäys alkoi, kun Sacramentosta löydettiin kultaa.  1937 – Yritysjohtaja ja kansanedustaja Martin Saarikangas syntyi.  
Katso myös: kalenteri ~ 23. tammikuuta, 25. tammikuuta
Vuoden kuukaudet ja päivät
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Delta Cygni

| Delta Cygni |
| --- | --- |
HR-designaatio:  HR 7528
HD-designaatio:  HD 186882
Muut designaatiot:  Rukh, Urakhga, Al Fawaris, 18 Cyg, SAO 48796, BD +44 3234, FK5 000, HIP 97165.
Fyysiset ominaisuudet
Näennäinen kirkkaus:  2,86 mv
Absoluuttinen kirkkaus:  -0,74 Mv
Valovoima:  180 ja 6 ja 0.38 aurinkoa
Spektriluokka:  B9.5IV+F1V +K
Väri-indeksi:  B-V 0,582 U-B 0,49
Lämpötila:  9 800 K
Massa:  3,15 ja 1,5 ja 0.7 M☉
Säde:  4,7 R☉
Muuttujatyyppi:  no
Pyörimisnopeus:  135 km/s
Metallipitoisuus:  ?
Ikä:  ?
Astrometriset ominaisuudet
Tähdistö:  Cygnus
Rektaskensio (J2000):  19h 44m 58.5s
Deklinaatio (J2000):  +45° 7′ 51″
Etäisyys:  174 ly ((52 ± 1 pc)
Parallaksi:  19,07±0,45 mas
Ominaisliike:  RA:0,053 dekl:0,047 mas/v
Delta Cygni(δ Cyg / δ Cygni), Rukh, Urakhga tai Al Fawaris, on Joutsenen tähdistön tähti, jonka näennäinen kirkkaus on 3.15. Tähti on napatähtenä nelisensataa vuotta noin vuonna 11250, koska Maan akseli kiertyy prekessio­liikkeen mukana.
Aiheesta muualla

(Arkistoitu – Internet Archive) by Jim Kaler.
(Arkistoitu – Internet Archive)
| --- | --- |
Tähdet:  Deneb, γ Cyg, ε Cyg, δ Cyg, Albireo A, ζ Cyg, ξ Cyg, τ Cyg, ι Cyg, κ Cyg, ο1 Cyg, η Cyg, ν Cyg, ο2 Cyg, ρ Cyg, 41 Cyg, 52 Cyg, σ Cyg, π2 Cyg, 33 Cyg, υ Cyg, 39 Cyg, θ Cyg, μ1 Cyg, λ Cyg, 63 Cyg, 47 Cyg A, φ Cyg, π1 Cyg, 8 Cyg, 59 Cyg, P Cyg, 30 Cyg, 57 Cyg, 55 Cyg, 72 Cyg, 15 Cyg, ψ Cyg, 28 Cyg, 29 Cyg, T Cyg, ω1 Cyg, 22 Cyg, 2 Cyg, 17 Cyg, 20 Cyg, 68 Cyg, 74 Cyg, 26 Cyg, 56 Cyg, 75 Cyg, Albireo B, 23 Cyg, 35 Cyg, 25 Cyg, 4 Cyg, 19 Cyg, 61 Cyg A, 71 Cyg, 70 Cyg, 27 Cyg, 60 Cyg, 9 Cyg, 14 Cyg, 51 Cyg, ω2 Cyg, 49 Cyg, 36 Cyg, V389 Cyg, 40 Cyg, V380 Cyg, 79 Cyg, 7 Cyg, Gl 777, 43 Cyg, 77 Cyg, DT Cyg, 49 Cyg, 42 Cyg, 69 Cyg, W Cyg, V460 Cyg, 16 Cyg A, 11 Cyg, 61 Cyg B, 76 Cyg, μ2 Cyg, CP Cyg, 44 Cyg, 16 Cyg, 48 Cyg, X Cyg, HD 185269, HD 188753, HD 187123, χ Cyg, R Cyg, U Cyg, 47 Cyg B, Cygnus X-1, RT Cyg, V1500 Cyg, V476 Cyg, V1668 Cyg, V1974 Cyg
Eksoplaneetat:  Gl 777 c, Gl 777 b, 16 Cyg Bb, HD 185269 b, HD 188753 b, HD 187123 b, Kepler-22b, Kepler-70b, Kepler-70c, Kepler-78b
Delta Canis Majoris

| Wezen |
| --- | --- |

Bayerin designaatio:  Delta Canis Majoris
Flamsteedin designaatio:  25 Canis Majoris
HR-designaatio:  HR 2693
HD-designaatio:  HD 54605
Muut designaatiot:  SAO 173047, FK5 273, CD−26°3916, CPD−26°1793, HIP 34444, GC 9443, CCDM 07084-2624
Fyysiset ominaisuudet
Näennäinen kirkkaus:  1,83 mv
Absoluuttinen kirkkaus:  -6,87 Mv
Valovoima:  50000 aurinkoa
Spektriluokka:  F8 Ia
Väri-indeksi:  B-V 0,68 U-B 0,54
Lämpötila:  6200 K
Massa:  17 M☉
Säde:  200 R☉
Muuttujatyyppi:  Alfa Cygni
Pyörimisnopeus:  28 km/s
Ikä:  10 milj.
Astrometriset ominaisuudet
Tähdistö:  Iso koira
Rektaskensio (J2000):  07h 08m 23,5s
Deklinaatio (J2000):  -26° 23′ 36″
Etäisyys:  1790 valovuotta, 550 parsekia
Parallaksi:  1,82 ± 0,56 mas
Säteisnopeus:  34 km/s
Ominaisliike:  RA −2,75  dekl. 3,33 mas/v
 Näkyy leveysasteiden 64° N  ja 90° S välillä. 
Delta Canis Majoris (δ CMa / δ Canis Majoris) on Ison koiran tähtikuviossa sijaitseva melko kirkas tähti. Tähden kirkkausluokka on 1,84. Wezenin arabialainen nimi وزنwazn tarkoittaa painoa. Wezen on kellanvalkea F-tyypin ylijättiläinen. Jos se olisi Auringon paikalla se ulottuisi lähes Maan kiertorataan asti.
Aiheesta muualla

Wezen (Arkistoitu – Internet Archive) (englanniksi)
Wezen Alcyone.de (englanniksi)
| --- | --- |
Tähdet:  Sirius, ε CMa, δ CMa, β CMa, η CMa, ζ CMa, ο2 CMa, σ CMa, κ CMa, ο1 CMa, ν2 CMa, ω CMa, θ CMa, γ CMa, ξ1 CMa, ι CMa, τ CMa, ν3 CMa, 27 CMa, λ CMa, ξ2 CMa, π CMa, 15 CMa, 145 CMa, 29 CMa, μ CMa, 10 CMa, HD 47536, 11 CMa, FR CMa, R CMa, ν1 CMa, 17 CMa, 26 CMa, 12 CMa
Eksoplaneetat:  HD 47536 b
1. toukokuuta

Vapunviettäjiä Helsingin Kaivopuistossa vuonna 2004.
1. toukokuuta on gregoriaanisen kalenterin mukaan vuoden 121. päivä (122. päivä karkausvuonna). Vuodesta on jäljellä 244 päivää.
1. toukokuuta on vapunpäivä, joka on työväenliikkeen, Ruotsissa ja Suomessa myös ylioppilaiden juhlapäivä. Suomessa 1. toukokuuta on myös suomalaisen työn päivä, joka on liputuspäivä.
Nimipäivät

suomalainen kalenteri: Vappu, Valpuri
suomenruotsalainen kalenteri: Valborg
ortodoksinen kalenteri: Jere, Jari, Jarkko, Nuutti, Tamara
pohjoissaamenkielinen kalenteri: Válbor, Vábo
vanhemmissa kalentereissa: Filippus, Philip Jacob, Philippus, Wappu
Kuolleita

1555 – Marcellus II, paavi (s. 1501)
1572 – Pius V, paavi (s. 1504)
1873 – David Livingstone, skotlantilainen lääkäri ja tutkimusmatkailija (s. 1813)
1904 – Antonín Dvořák, tšekkiläinen säveltäjä ja muusikko (Rusalka) (s. 1841)
1945 – Joseph Göbbels, Saksan kansanvalistus- ja propagandaministeri (s. 1897)
1945 – Magda Goebbels, Joseph Goebbelsin vaimo ja natsi-Saksan vaikutusvaltaisin nainen (s. 1901)
1978 – Aram Hatšaturjan, armenialainen säveltäjä (s. 1903)
1984 – Piippa Heliö-Angervo, suomalainen lausuntataiteilija ja musiikinopettaja (s. 1902)
1991 – Torger Enckell, suomalainen taidemaalari ja -graafikko (s. 1901)
1994 – Ayrton Senna, brasilialainen Formula 1 -kuljettaja (kolminkertainen maailmanmestari, sai surmansa San Marinon GP:ssä) (s. 1960)
2000 – Jukka Tapanimäki, suomalainen videopelisuunnittelija (s. 1961)
2006 – Rauno Lehtinen, suomalainen säveltäjä ("Letkis") (s. 1932)
2010 – Helen Wagner, yhdysvaltalainen näyttelijä (s. 1918)
2012 – Charles Pitts, yhdysvaltalainen soul- ja blueskitaristi (s. 1947)
2015 – Timo Partanen, suomalainen professori, epidemiologi, biostatistikko ja psykologi (s. 1938)
2015 – Aira Vuoristo, suomalainen jännityskirjailija ja lastenlääkäri (s. 1937)
2016 – Jaana Bamford, suomalainen molekyylibiologian professori (s. 1955)
2016 – Madeleine LeBeau, ranskalainen näyttelijä (s. 1923)
2016 – Jorma Paukku, suomalainen diplomaatti ja ulkoasiainneuvos (s. 1945)
2017 – Erkki Kivimäki, suomalainen diplomaatti (s. 1936)
2017 – Erkki Kurenniemi, suomalainen elektronisen musiikin pioneeri (s. 1941)
2017 – Karel Schoeman, eteläafrikkalainen kirjailija (s. 1939)
2017 – Helge Seppälä, suomalainen everstiluutnantti ja sotahistorioitsija (s. 1924)
2018 – Anja Alanko, suomalainen amanuenssi ja luomuasiantuntija (s. 1942)
2019 – Esko Varonen, suomalainen näyttelijä ja muusikko (s. 1957)
2021 – Olympia Dukakis, yhdysvaltalainen Oscar-palkittu näyttelijä (Kuuhullut) (s. 1931)
Juhlapäiviä

Vappu, perinteinen opiskelijoiden juhlapäivä.
Työntekijöiden kansainvälisen solidaarisuuden päivä (etenkin sosialistisissa valtioissa).
Irlanti: Beltane, Lá Bealtain. Kesän ensimmäinen päivä. Aikaisemmin kelttien juhla, jota viettävät nykyään uuspakanat ja wiccat.
Havaiji: Lei Day - Lein juhla.
Rooman valtakunta: ainoastaan naisille sallittu juhla Bona Dean kunniaksi.
Rooman valtakunta: neljäs ja viimeinen Floralian päivä. Vietetään Floran kunniaksi.
Sveitsi: virallinen kevätjuhla.
Wikimedia Commonsissa on kuvia tai muita tiedostoja aiheesta .
| 0 | 1 | 2 |
| --- | --- | --- |
|  |   Lyhyt tiivistelmä päivästä 1. toukokuuta: |  |
:   Kansainvälinen työpäivän kulkue Mumbaissa Vapunpäivä 1771 – Ravintoloitsija Catharina Wahllund syntyi.  1776 – Adam Weishaupt perusti Illuminati-salaseuran Ingolstadtissa Saksassa.  1840 – Ensimmäinen nykyaikainen postimerkki ”Penny Black” laskettiin liikkeelle.  1931 – Empire State Building avattiin.  1969 – Yhdysvaltalainen elokuvantekijä Wes Anderson syntyi.  1994 – Kolminkertainen Formula 1 -maailmanmestari Ayrton Senna sai surmansa San Marinon osakilpailussa.
Rukatunturi

Rukatunturi
| --- | --- |
Tyyppi:  Tunturi
Sijainti:   Kuusamo, Suomi
Korkeus merenpinnasta:  500 m 
Helpoin reitti:  Vuosselin ja eturinteen tuolihissit
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Näkymä Rukatunturin huipulta kohti Eturinnettä.
Rukan hyppyrimäki.
Rukatunturi on Kuusamossa sijaitseva noin 500 metriä korkea tunturi. Kasvitieteellisesti Rukatunturin huippua voidaan kutsua nummeksi. Rukatunturin yhteyteen on rakennettu Rukan talviurheilukeskus ja se on kehittynyt monipuoliseksi vapaa-ajanviettokeskukseksi.
Laskettelemisen lisäksi Rukalla voi harrastaa muun muassa maastohiihtoa, moottorikelkkailua ja erilaisia sisäliikuntamuotoja. Ruka on myös Karhunkierros-vaellusreitin eteläinen päätepiste. Rukalla on Suomen vanhin hiihtokoulu, vuonna 1956 perustettu Rukan hiihtokoulu. Se valittiin vuoden hiihtokouluksi vuonna 2007. Rukalla toimii myös Suomen ainut ammattimaista alppivalmennusta tarjoava hiihtokoulu Kalle Palander Ruka Racing School.
Kaudella 2013–2014 rinteissä kävi 127 000 eri asiakasta.
Matkailun historia

Rukan hyödyntämistä talvimatkailussa suunniteltiin jo 1930-luvulla. Tuolloiset suunnitelmat kuitenkin tyrehtyivät toisen maailmansodan puhjettua. 1940-luvulla Rukalla harrastettiin ”mutkamäenlaskua”: rinteille noustiin tamppaamalla ja alas laskettiin metsäisen rinteen luontaisia aukkopaikkoja pitkin.
1950-luvun isojaossa kukaan ei vaatinut Rukaa itselleen, joten enin osa siitä jäi valtiolle. Aloitteen ensimmäisen rinteen raivaamisesta teki maanmittausinsinööri Kalevi Routala.
Ensimmäinen laskettelurinne Rukatunturille raivattiin talkootyönä vuonna 1954, ja siinä päästiin laskemaan seuraavan vuoden alussa. Kuusamon Erä-Veikot pystytti majoitustilaksi ja kahvilaksi vanhan parakin, Kaltiomajan. Itävallasta tilattu polttomoottorikäyttöinen hiihtohissi saatiin käyttöön vuonna 1957. Helmikuussa 1961 päästiin nousemaan ylös uudella hiihtohissillä, jossa oli ankkurimalliset vetolaitteet. Rukatunturi Oy:n rakennuttama pieni, puurakenteinen Hotelli Rukahovi valmistui vuonna 1963 ja laajennus pari vuotta myöhemmin. Rukahovin suunnitteli arkkitehtipariskunta Aili Pulkka ja Niilo Pulkka, ja sisustukset suunniteltiin Artekin piirustustoimistossa.
Vuonna 1964 avattiin uusi rinne, Vuosseli, Rukan takarinteeksi. Sen yhteyteen valmistui uusi hissi, ja samana vuonna järjestettyihin ensimmäisiin Rukan kisoihin rakennettiin lisäksi Suomen suurin hyppyrimäki.
Vuonna 1972 Juhani Ahosta tuli tuolloin vaikeuksissa olleen Rukatunturi Oy:n enemmistöosakas. Vuonna 1988 Rukakeskus osti Pyhätunturi Oy:n osakekannan ja liitti näin Pyhän konserniin, joka on vuodesta 2005 lähtien tunnettu nimellä Aho Group. Investoinnit Rukan alueelle vuosina 1974–1997 olivat miljardiluokkaa.
Rukan matkailu ja rakentaminen laajentuivat nopeasti etenkin 1980-luvulta lähtien laskettelun suosion lisääntyessä, ja uusille lomamökkialueille laadittiin kaavoja. Vaikka Suomen 1990-luvun alun lama hiljensi matkailurakentamista, kasvoi Ruka 1990-luvulla Suomen suurimmaksi hiihtokeskukseksi ja lomayhdyskunnaksi, jonka jälkeen se ajoittain kilpaili tästä johtoasemasta Levin kanssa. Vuoteen 2012 mennessä Rukalle oli rakennettu jo 36 000 vuodepaikkaa ja monipuoliset, kaupunkimaiset palvelut, minkä vuoksi sitä voidaan kutsua lomakaupungiksi.
Vuonna 1993 avattiin Rukapalvelun Safaritalo ja vuonna 2000 Safaritalon huoneistot ja Ravintola Zone. Vuonna 2001 avattiin uusi keskusrakennus Piste ja Rukahovin 7-kerroksinen hotellilaajennus. Samaan aikaan aloitettiin Rukan asemakaavamuutoksen laadinta. Marraskuussa 2010 valmistui Rukan kävelykylä, johon kuuluvat uusina tiloina Hotelli Ruka Village, uusia liiketiloja katutasossa sekä 320-paikkainen pysäköintihalli. Kylä on suunniteltu kävelyyn, ja hotellilta rinteeseen siirtyessä ei tarvitse ylittää teitä. Jo aikaisemmin kylään kuuluivat Rantasipi Rukahovi, Piste, Kumpare, RukaSuites ja Rukapalvelu.
Rukan rinneravintola SkiBistro paloi yöllä helmikuussa 2011.
Rukan hiihtokeskus

Talvisin alueella järjestetään kansainvälisiä urheilutapahtumia, kuten pohjoismaisten hiihtolajien ja freestylehiihdon maailmancupia vuosittain ja freestylehiihdon MM-kilpailut vuonna 2005. Kesällä Rukalla toimii muun muassa kesäkelkkarata. Suuri osa Suomen viidenneksi suurimman mökkikunnan Kuusamon mökeistä sijaitsee Rukan hiihtokeskuksen ympärillä. Rukalla on 41 laskettelurinnettä ja 22 hiihtohissiä. Rukalla on myös yksi Suomen neljästä gondolihissistä.
Rukalle avautui joulukuussa 2023 Suomen ensimmäinen kahdeksan hengen tuolihissi neljän uuden rinteen kanssa.
Galleria

Eturinteet.
Näkymä hiihtohissistä.
Kelkkarata ohjaajan näkökulmasta.
Rukatunturin kaakkoisrinne.
Rukan keskustaa.
Aiheesta muualla

Kuvia tai muita tiedostoja aiheesta Rukatunturi Wikimedia Commonsissa
Rukan hiihtokeskuksen kotisivu
Suomen talviurheilukeskukset
| --- | --- |
Pohjois-Suomi:   Hetta Hiihtomaa (Enontekiö)  Iso-Syöte (Pudasjärvi)  Kallinkangas (Keminmaa)  Kirintövaara (Posio)  Levi (Kittilä)  Luosto (Sodankylä)  Olos (Muonio)  Ounasvaara (Rovaniemi)  Paljakka (Puolanka)  Pallas (Muonio)  Pyhä (Pelkosenniemi)  Ristivuori (Merijärvi)  Ruka (Kuusamo)  Ruskotunturi (Oulu)  Saariselkä (Inari)  Salla (Salla)  Saukkovaara (Ristijärvi)  Suomu (Kemijärvi)  Taivalvaara (Taivalkoski)  Ukkohalla (Hyrynsalmi)  Vuokatti (Sotkamo)  Ylläs (Kolari) 
Keski-Suomi:   Hasa (Juva)  Himos (Jämsä)  Häkärinteet (Hankasalmi)  Joupiska (Seinäjoki)  Juupavaara (Juupajoki)  Kasurila (Siilinjärvi)  Kaustinen (Kaustinen)  Kiuaskallio (Kurikka)  Koli (Lieksa)  Laajavuori (Jyväskylä)  Lakis (Vimpeli)  Lekotti (Savonlinna)  Louekallio (Sievi)  Maarianvaara (Kaavi)  Mustavaara (Kontiolahti)  Paavonrinteet (Saarijärvi)  Parra (Teuva)  Puijo (Kuopio)  Pukkivuori (Virrat)  Purnu (Hartola)  Pääskyvuori (Heinävesi)  Riihivuori (Muurame)  Ruunarinteet (Savonlinna)  Savivuori (Viitasaari)  Simpsiö (Lapua)  Tornimäki (Mikkeli)  Sotkanrinteet (Kauhajoki)  Tahko (Kuopio)  Varkaus Ski Center (Varkaus)  Vuorenmaa (Soini) 
Etelä-Suomi:   Alhovuori (Lohja)  Ellivuori (Sastamala)  Hiittenharju (Harjavalta)  Hirvensalo (Turku)  Jämi (Jämijärvi)  Granin mäki (Kauniainen)  Kalpalinna (Janakkala)  Klaukkalan tornikeskus (Nurmijärvi)  Kokonniemi (Porvoo)  Konka Ski (Rautjärvi)  Korkeakangas (Valkeakoski)  Meri-Teijo Ski (Salo)  Messilä (Hollola)  Mielakka (Kouvola)  Mustavuori (Tampere)  Myllymäki (Lappeenranta)  Peuramaa (Kirkkonummi)  Påminne (Raasepori)  FreeSki (Ruokolahti)  Ruosniemi (Pori)  Salomonkallio (Nakkila)  Sappee (Pälkäne)  Serena Ski (Espoo)  Solvalla-Swinghill (Espoo)  Sveitsi (Hyvinkää)  Talma Ski (Sipoo)  Uuperinrinteet (Hamina)  Vihti Ski Center (Vihti) 
Gondolihissit.
4. tammikuuta

4. tammikuuta on gregoriaanisen kalenterin mukaan vuoden neljäs päivä. Vuodesta on jäljellä 361 päivää (karkausvuonna 362).
Nimipäivät

suomalainen kalenteri: Tiitus, Ruut
suomenruotsalainen kalenteri: Rut, Naomi, Noomi
ortodoksinen kalenteri: Isto
pohjoissaamenkielinen kalenteri: Ruhte
vanhemmissa kalentereissa: Enoch, Mansi, Matusalem, Methusalem, Timotheus, Titus